SET พรุ่งนี้ซึมต่อ โบรกฯแนะจับตาผลประกอบการ บจ.
บล.โนมูระฯ มอง ตลาดพรุ่งนี้ (10 ก.พ.) บรรยากาศการซื้อขายยังไม่เอื้อต่อการไล่ราคา ดังนั้น มองว่ายังน่าจะซึมลงต่อ เพราะตลาดยุโรปเปิดมาก็ยังอ่อนตัวลง ราคาน้ำมันดิบแม้จะทรงตัวแต่ก็ต่ำกว่า 33 ดอลลาร์/บาร์เรล ปัจจัยในประเทศมี 2 เรื่องคือ ผลประกอบการของบริษัทจดทะเบียนที่เหลือ และ Fund flow ซึ่งช่วงนี้บาทแข็งค่า แม้ Flow ต่างชาติไหลเข้ามาบ้าง แต่ยังต้องติดตามความชัดเจนอีกระยะหนึ่ง ให้กรอบแนวรับ 1,291 และ 1,285 จุด แนวต้าน 1,308-1,313 จุด
9 ก.พ. 2559

นายคณฆัส จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (9 ก.พ.) ซึมตัวลง จากบรรยากาศโดยรวมารซื้อขายต่างประเทศอยู่ในแดนลบทั้งสหรัฐ-ยุโรป ขณะที่ตลาดหุ้นญี่ปุ่นวันนี้ปรับตัวลดลงหลังค่าเงินเยนแข็งค่าขึ้นเมื่อเทียบกับดอลลาร์ ขณะที่ตลาดหุ้นเอเชียที่เปิดทำการวันนี้ก็ติดลบ แต่ตลาดหุ้นไทยถือว่าติดลบน้อยสุด ช่วงบ่ายกระเตื้องขึ้นจากแรงซื้อหุ้น Big cap ที่มีปันผลสูง โดยเฉพาะ PTT พลิกเป็นบวก
สำหรับปัจจัยต่างประเทศที่มีผลต่อตลาดในระยะนี้ ได้แก่ ราคาน้ำมันดิบ อัตราแลกเปลี่ยน รวมทั้งตัวเลขเศรษฐกิจประเทศสำคัญ อย่างสหรัฐและยุโรป
แนวโน้มตลาดในวันพรุ่งนี้ (10 ก.พ.) บรรยากาศการซื้อขายยังไม่เอื้อต่อการไล่ราคา ดังนั้น มองว่ายังน่าจะซึมลงต่อ เนื่องจากตลาดยุโรปเปิดมายังอ่อนตัวลง ราคาน้ำมันดิบแม้จะทรงตัวแต่ยังต่ำกว่า 33 ดอลลาร์/บาร์เรล ปัจจัยในประเทศมี 2 เรื่องคือ ผลประกอบการของบริษัทจดทะเบียนที่เหลือ และ Fund flow ซึ่งช่วงนี้บาทแข็งค่า แม้ Flow ต่างชาติไหลเข้ามาบ้าง แต่ยังต้องติดตามความชัดเจนอีกระยะหนึ่ง ให้กรอบแนวรับ 1,291 และ 1,285 จุด แนวต้าน 1,308-1,313 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 241.00 บาท เพิ่มขึ้น 1.00 บาท
SCB ปิดที่ 131.00 บาท ลดลง 3.50 บาท
ADVANC ปิดที่ 165.00 บาท ไม่เปลี่ยนแปลง
CPALL ปิดที่ 40.75 บาท ลดลง 0.25 บาท
TPIPL ปิดที่ 2.42 บาท เพิ่มขึ้น 0.10 บาท
 
ที่มา: สำนักข่าวอินโฟเควสท์